Լիզ Ասսիա

**Լիզ Ասսիա** (, իրական անունը՝ **Ռոզա Մինի Շերեր**, , ), շվեյցարացի երգչուհի։ Առաջին Եվրատեսիլ երգի մրցույթի հաղթողն է, որը կայացել է 1956 թվականին։ Լիզ Ասսիան հաջորդ տարի ևս մասնակցել է մրցույթին՝ զբաղացնելով 8-րդ հորիզոնականը, իսկ 1958 թվականին, կրկին վերադառնալով մրցույթին, զբաղեցրել է երկրորդ հորիզոնականը։

Բեմական կարիերան սկսել է որպես պարուհի, իսկ 1940 թվականին սկսել է հանդես գալ որպես երգչուհի։ Երկրորդ համաշխարհային պատերազմի ավարտից հետո նա իր առաջին արտասահմանյան շրջագայությունն է կատարել Փարիզում, իսկ հետո դարձել է սիրված կատարող Գերմանիայում։

## Եվրատեսիլ երգի մրցույթ
1956 թվականին Ասսիան դարձել է առաջին Եվրատեսիլ երգի մրցույթի հաղթողը, որում նա Շվեյցարիան ներկայացրել է «Refrain» երգով։ 1957 և 1958 թվականներին նա կրկին Շվեյցարիան ներկայացրել է Եվրատեսիլ երգի մրցույթում։ Եվրատեսիլյան նրա հաջողությանը հաջորդել է հաջողությունը Գերմանիայում՝ «O mein Papa» երգով։

2005 թվականին Ասսիան ելույթ է ունեցել «Շնորհավորանքներ. 50 տարի Եվրատեսիլ» երգի մրցույթում։

2009 թվականին Ասսիան նախորդ տարվա հաղթող Դիմա Բիլանի հետ միասին Եվրատեսիլի գավաթը նվիրել է այդ տարվա հաղթող Ալեքսանդր Ռիբակին։

thumb|left|Լիս Ասսիան 2012 թվականի հոկտեմբերին

2011 թվականի սեպտեմբերին Ասսիան Ռալֆ Զիգելի և Ժան Պոլ Կարայի կողմից գրված «*C'était ma vie*» երգով մտել է Շվեյցարիայի ազգային ընտրանիի *Die grosse Entscheidungs* շոուում՝ Բաքվում կայանալիք Եվրատեսիլ 2012 երգի մրցույթի համար։ Երգը զբաղեցրել է ութերորդ տեղը ազգային ընտրության ժամանակ և նա Բաքվում կայացած միջոցառմանը մասնակցել է որպես պատվավոր հյուր։

2012 թվականին Ասսիան կրկին երգ է ներկայացրել Շվեյցարիայի ազգային ընտրությանը՝ Շվեյցարիան Շվեդիայի Մալմյո քաղաքում Եվրատեսիլ 2013 երգի մրցույթում «All in Your Head» երգով ներկայացնելու համար։ Այս երգը չի ընտրվել ազգային ընտրության ժամանակ։ Խոսակցություններ կային, որ Ասսիան կներկայացնի Սան Մարինոն Եվրատեսիլ երգի մրցույթում, սակայն 2013 թվականի հունվարի 30-ին հայտարարվել է, որ Վալենտինա Մոնետտան կներկայացնի։ Ավելի ուշ նա որպես հյուր մասնակցել է մրցույթի երկրորդ կիսաեզրափակչին։ 2015 թվականին՝ 91 տարեկանում, Ասսիան մասնակցել է Եվրատեսիլ երգի մրցույթի «*Greest Hits*» հատուկ համերգին։ Սա նրա վերջին հրապարակային ելույթն է եղել։

## Անձնական կյանք
1957 թվականի հունվարի 11-ին Ասսիան Ցյուրիխում ամուսնացել է Յոհան Հայնրիխ Կունցի հետ։ Կունցը մահացել է ընդամենը ինը ամիս անց՝ ծանր հիվանդության դեմ պայքարելուց հետո։ 1963 թվականին Ասսիան ամուսնացել է դանիացի գործարար Օսկար Պեդերսենի հետ, ով մահացել է 1995 թվականին։ Լիզ Ասսիան մահացել է 2018 թվականի մարտի 24-ին, Ցյուրիխում։

## Ֆիլմագրություն
* Ein Mann Vergißt Die Liebe
* Schlager Parade

## Սկավառակագրություն
### Ալբոմներ
* Arrivederci Roma (1956)
* Was kann schoner sein (1956)
* Deine Liebe (1957)
* Mi casa su casa (1957)
* Melodie d’amour (1958)
* Giorgio (1958)
* Wenn die Glocken hell erklingen (1959)
* La golondrina (1960)
* Johnny nimm das Heimweh mit (1961)
* Die Sterne von Syrakus (1962)
* Sehnsucht nach Dir (2003)
* Lady in Blue (2005)
* Refrain des Lebens (2008)

### Սինգլներ
* Oh mein Papa (1950)
* Holland Madel (1954)
* Jolie Jacqueline (1955)
* Ein kleiner goldener Ring (1956)
* Refrain (1956)
* Das alte karussell (1956)
* L’enfant que j’etais (1957)
* Giorgio (1958)
* Glocken der Liebe (1961)
* Die Sterne von Syrakus (1962)
* Manchmal hilft ein kleines Lied (2004)
* Sehnsucht nach Dir (2004)
* Rom lag im Schnee (2005)
* Wieder nach Athen (2005)
* All in your head (feat. NewJack) (2012)

## Ծանոթագրություններ

Կատեգորիա:Բեմական կեղծանուններ
Կատեգորիա:Եվրատեսիլ 1956 երգի մրցույթի մասնակիցներ
Կատեգորիա:Եվրատեսիլ 1957 երգի մրցույթի մասնակիցներ
Կատեգորիա:Եվրատեսիլ երգի մրցույթի հաղթողներ
Կատեգորիա:Շվեյցարացի երաժիշտներ
Կատեգորիա:Շվեյցարացի երգչուհիներ
Կատեգորիա:Շվեյցարիայի մասնակիցները Եվրատեսիլ երգի մրցույթում